ช่องยูทูบดังสอดอStyle เปิดใจโดนผีพนันเข้าสิง 3 เดือนหมดไป 25 ล้านเงินเหมือนกระดาษ

วันที่ 12 เม.ย.2566 เส้นด้าย อินฟลูเอนเซอร์ชื่อดัง เจ้าของช่องยูทูบ สอดอStyle ได้ไลฟ์สดผ่านTikTok บอกเล่าประสบการณ์เสียพนัน 25 ล้านบาท ภายในเวลา 3 เดือนครึ่ง พร้อมเตือนแฟน ๆ อย่าเข้าวงการนี้เด็ดขาด

โดยเส้นด้ายได้เล่าว่า เรื่องนี้เกิดขึ้นไม่นาน เกิดในเดือน ม.ค. ปี 66 ถึงตอนนี้เสียไป 25 ล้านบาท มันโหดร้ายมาก ตอนนี้ได้สัญญากับหลวงปู่พระอาจารย์ว่า ถ้ากลับมาทำมาหากินได้เหมือนเดิมก็จะเลิกเล่น แฟนเตือนจนไม่รู้จะเตือนยังไง

รอบนี้น่าจะเลิกเล่นจริง ๆ เอาเงินไปซื้อกระเป๋า นาฬิกาดีกว่า ตอนเสียไป ก็คิดว่าทำอย่างนั้นดีอยู่แล้ว แต่ตอนที่มันเล่น ไม่ได้คิดหรอก 3 แสนโยนลงไป หายวับ 3 ตาก็ 9 แสนแล้ว

เล่นพนันบอลก็หมดไปเป็นล้าน เวลามีการยิงประตูก็รู้สึกว่าโดน เงินไม่มีค่าเลย ยิ่งเสียก็ยิ่งหาอะไรเล่นพนัน บางอันก็ได้เลยไวมาก ผ่านมาหมดแล้ว

แทบจะเรียกได้ว่าตัวเองเนี่ยเป็น VVIP ของเว็บเลยก็ว่าได้ คือหมดไวมาก มานั่งคิด สุดท้ายก็ไม่ทันแล้ว

ยังไงเราก็เป็นกำลังใจให้สาวเส้นด้ายนะคะ คนเรามีผิดพลาดกันทั้งนั้น