8 เรื่องที่ควรรู้เกี่ยวกับโค้ชเช

นับว่าเป็นข่าวดีของประเทศไทย จากการแข่งขันกีฬาโอลิมปิกที่ประเทศญี่ปุ่นที่เพิ่งผ่านไปไม่นานมานี้ โดยถือว่าเป็นข่าวดี ท่ามกลางสถานการณ์ที่ไม่สู้ดีนักของสถานการณ์โควิดที่กำลังระบาดหนักในประเทศไทย โดยที่ประเทศไทยของเรานั้น ได้รับเหรียญทองจากการแข่งขันกีฬาเทควันโด จากน้องเทนนิส-พาณิพัค วงศ์พัฒนกิจ และผู้ที่อยู่เบื้องหลังความสำเร็จในครั้งนี้ ก็คือโค้ชเช-ชเว ย็อง ซอค นี่เอง ผู้ซึ่งนำทัพนักกีฬาไทยเข้ารับชัยชนะในการแข่งขันกีฬาเทควันโดระดับโลกมาแล้วหลายต่อหลายครั้ง โดยบทความวันนี้ พวกเรามี 8 เรื่องที่ควรรู้เกี่ยวกับโค้ชเชผู้นี้มาฝากกันค่ะ

ผลงานของทีมเทควันโดไทยก่อนที่จะมีโค้ชเช

นับว่าประเทศไทยของเรานั้น เพิ่งเริ่มที่จะมีชื่อเสียงจากกีฬาเทควันโดไม่นานมานี้ ซึ่งความเป็นจริงแล้ว ก่อนที่โค้ชเช จะเข้ามาเป็นโค้ชให้กับทัพนักกีฬาไทย อันดับของทีมเทควันโดเรานี้อยู่ในกลุ่มท้ายๆของโลกเลยทีเดียว จนถึงวันนี้ ทีมเทควันโดของประเทศไทยนั้นก้าวเข้าสู่อันดับ 1 ใน 10 ของทีมที่ดีที่สุดในโลก

เส้นทางการเป็นโค้ชนักกีฬาของโค้ชเช

โค้ชเช ได้เริ่มเข้าสู่การเป็นโค้ชให้กับทีมเทควันโดของประเทศบาห์เรนก่อน และเมื่อทีมโค้ชชุดเดิมของประเทศไทย ได้ถึงเวลาที่จะเปลี่ยนทีม ตัวแทนของทีมไทยก็ได้เข้าไปทาบทามโค้ชเช เพื่อมารับหน้าที่ในการเป็นโค้ชให้กับประเทศไทยนับตั้งแต่ครั้งนั้น

เขาเป็นคนทุ่มเทให้กับงานเป็นอย่างมาก

แน่นอนว่า จากผลงานที่เขาทำให้เราได้เห็น ที่ทำให้ทีมเทควันโดไทยก้าวเข้าสู่หนึ่งในทีมที่ดีที่สุดของโลกนั้น ไม่ใช่เรื่องง่ายๆแน่นอน ซึ่งนอกจากที่เขาจะถ่ายทอดเทคนิค และปั้นนักกีฬาไทยมาแล้วมากมาย และเขาก็ขึ้นชื่อในเรื่องของการทุ่มเทเป็นที่สุด ซึ่งในบางเกม เขานั้นได้ควักกระเป๋าตัวเอง เพื่อจ่ายค่าธรรมเนียมในการดูเทปย้อนหลังของการแข่งขันของลูกศิษย์เขาหลายต่อหลายครั้ง และเมื่อผลการแข่งขันแสดงถึงความไม่เป็นธรรม ก็มีโค้ชเช ที่ต่อสู้เพื่อลูกศิษย์ และเคียงข้างพวกเขาอยู่เสมอ