6 เรื่องราวที่น่าสนใจของสาวธัญญ่าอาร์สยาม

หนึ่งในค่ายเพลงลูกทุ่ง ที่สร้างคลื่นลูกใหม่ และความแปลกใหม่ให้กับวงการลูกทุ่งของไทยมากที่สุด หนึ่งในนั้นก็คงหนีไม่พ้นค่ายเพลงอาร์สยาม ที่นอกจากที่จะสร้างความน่าสนใจให้กับเพลงลูกทุ่งอยู่เสมอ ไม่ว่าจะเป็นการประยุกต์ให้เข้ากับยุคสมัย นักร้องในค่ายนี้เอง ก็มีคาแรคเตอร์ที่น่าสนใจ นอกเหนือจากความสามารถด้านการร้องเพลงที่ล้นหลามแล้ว นักร้องแต่ละคนยังมีจุดเด่นที่แตกต่างกันไป และหนึ่งในคลื่นลูกใหม่ที่เราได้ยินชื่อเสียงเธอมากขึ้น นั่นก็คือสาวน้อยธัญญ่า อาร์สยาม ซึ่งในวันนี้ พวกเรามีเรื่องราวที่น่าสนใจของเธอมาฝากกันค่ะ

ลูกทุ่งอีสานแต่กำเนิด

แม้ว่าเราจะคุ้นหูกับชื่อของธัญญ่า อาร์สยามมากกว่า แต่ชื่อจริงของเธอคือ ชัชชญา ทวินันท์ ซึ่งเธอนั้นเติบโตที่จังหวัดร้อยเอ็ด ซึ่งเธอนั้นได้เติบโตมากับคุณแม่ โดยที่เธอนั้นไม่ได้เจอพ่อของเธอเลยตั้งแต่ที่เธอนั้นอายุได้เพียงสองขวบ

คุณแม่คนเก่ง

เรียกได้ว่าคุณแม่ของสาวธัญญ่านั้น ทั้งเก่ง และแกร่งมากๆ เธอนั้นเลี้ยงดูสาวธัญญ่าด้วยความรัก จนเติบโตด้วยการเป็นแม่เลี้ยงเดี่ยว โดยที่เวลาเธอไปทำงาน เธอก็มักจะพาสาวธัญญ่าไปทำงานด้วย เรียกได้ว่าสาวธัญญ่านั้นคุ้นเคยกับการทำงานตั้งแต่เด็กๆเลยก็ว่าได้