10 สิ่งที่ควรรู้เกี่ยวกับ Andrea Meza ผู้ครองตำแหน่งมิสยูนิเวิร์สคนล่าสุด

ผ่านพ้นกันไปแล้ว สำหรับการประกวดมิสยูนิเวิร์ส หรือเวทีประกวดนางงามจักรวาลในปี 2020 ที่จัดขึ้น ณ รัฐฟลอริดา ประเทศสหรัฐอเมริกามาเมื่อไม่นานมานี้ ซึ่งผู้ชนะการประกวดได้แก่ตัวแทนสาวงามจากประเทศเม็กซิโก Andrea Meza ซึ่งเธอเองถือได้ว่าเป็นม้ามืด เอาชนะผู้เข้าร่วมประกวดตัวเต็งหลายๆคน และในบทความวันนี้ พวกเรามีเรื่องราวเกี่ยวกับเธอมาฝากกันค่ะ

เธอเป็นคนเม็กซิโกมาตั้งแต่กำเนิด

เธอมีถิ่นกำเนิดที่เมือง Chihuahua ประเทศเม็กซิโก โดยที่เธอเกิดเมื่อวันที่ 13 สิงหาคม 1994 โดยที่ทั้งพ่อและแม่ของเธอเป็นคนเม็กซิโก และเธอก็เป็นพี่สาวคนโต จากพี่น้องทั้งหมด 3 คน

เธอมีเชื้อสายจีน

ด้วยใบหน้าที่สวยคม แบบสาวเม็กซิกันแท้ แต่หารู้ไม่ว่าต้นกำเนิด หรือบรรพบุรุษของเธอนั้น มีคนที่เป็นเชื้อสายจีนอยู่ด้วย นับกว่าเธอนั้นเป็นส่วนผสมที่ลงตัวมากๆเลยที่เดียว

การศึกษาของเธอ

เธอเข้ารับการศึกษาชั้นมัธยมที่ประเทศเม็กซิโก และในระดับปริญญาตรี เธอได้เข้าเรียนในสาขาวิศวกรรมศาสตร์ สาขาคอมพิวเตอร์ ที่มหาวิทยาลัย Autonomous University of Chihuahua และได้สำเร็จการศึกษาระดับปริญญาตรีเมื่อปี 2017 ที่ผ่านมา

อาชีพของเธอก่อนที่จะเข้าสู่เส้นทางการประกวดนางงาม

หลังจากที่เธอสำเร็จการศึกษาเมื่อปี 2017 หลังจากนั้นเธอก็ได้ทำงานเป็นวิศวกรซอฟท์แวร์ ณ บริษัทเอกชนแห่งหนึ่ง หลังจากที่จะพักงานด้านนี้ และหันมาเอาจริงเอาจังกับการเตรียมตัวเข้าสู่การประกวดเวทีต่างๆ พร้อมทั้งเป็นนางแบบ