5 พระเอก กับ ‘โบว์ เมลดา’ เก่งจริงหรือดวงดี หลังย้ายมาช่องน้อยสี

เมื่อไม่นานมานี้นางเอกป้ายแดง สังกัดช่องน้อยสี “โบว์ เมลดา สุศรี” ดีกรี ไทยซุปเปอร์โมเดลคอนเทสต์ 2013 พึ่งตัดสินใจย้ายต้นสังกัดไปหมาด ๆ โดยเซ็นสัญญาใหม่ที่ช่องน้อยสี พอย้ายค่ายมาไม่ทันไรก็เรียกว่ามีผลงานละครเรื่องใหม่ให้แฟน ๆ เชมผลงานทันที ล่าสุดประกบคู่ซุปตาร์ดาวค้างฟ้า “ณเดชน์ คูกิมิยะ” หรือ พี่แบร์รี่ ก็มีกระแสเกิดขึ้นมากมาย ชาวเน็ตก็สงสัยกันไม่หยุด โดยวันนี้จะพาไปรู้จักกับ 5 พระเอกดังที่นางเอกสาวเคยมีผลงานละครด้วยมาก่อน

ไมค์ ภัทรเดช หรือไมเคิล โดยผลงานละครเรื่องแรกรับบท “หอมน้ำ” ประกบคู่ เรื่อง “ใยกัลยา” ในปี 2557 ถูกพูดถึงอย่างมาก กระแสโบว์ไมค์เรื่องนี้โดนเม้าส์กันทั่ว และได้กลายเป็นตำนานคู่จิ้นที่ถูกพูดถึงอยู่ช่วงหนึ่งเลยทีเดียว โดยทั้งคู่รับงานที่สร้างกระแสเป็นอย่างมาก ทั้งร้องเพลงคู่กันฟินจับหัวใจ ชาวเน็ตก็จับจิ้นไม่ไหวอยากให้เป็นคู่จริง ซึ่งเรื่องนี้ก็ต้องดูกันต่อไปยาว ๆ และยังมีผลงานตามมาอีกเรื่องคือ “โนราห์” 2559 ก็ถูกพูดถึงอีกไม่หยุดหย่อน

มิกค์ ทองระย้า หนุ่มลูกครึ่งสุดหล่อเกินต้าน พระเอกคนถัดมาของ โบว์ เมลดา เล่นประกบคู่กันเรื่อง คาดเชือก 2558 แต่ก็ไม่เท่าในละครเรื่อง “มนตร์กาลบันดาลรัก” ในปี 2562 ที่ต้องกลับมาเล่นด้วยกันอีกครั้งแต่เรื่องนี้ถูกพูดถึงมากมาย แถมก่อนหน้านี้ คู่นี้เขาก็ออกมายอมรับ ว่าเป็นคนพิเศษใส่ไข่ของกันและกัน