6 เรื่องราวกุ๊กกิ๊กของคู่จิ้นคู่ใหม่เจ้านาย-จูเน่

หลังจากที่ประสบความสำเร็จจากการที่ได้แสดงซีรีส์เรื่องดังอย่าง ฉลาด เกมส์ โกง คู่กันแล้ว สำหรับคู่พระเอกและนางเอกของเรื่องที่นำแสดงโดยทายาทคนบันเทิงแห่งบ้านวรรธนะสินอย่างเจ้านาย-จิณเจษฐ์ วรรธนะสิน และสาวน้อยน่ารักอย่างจูเน่-เพลินพิชญา โกมลารชุน ก็ไม่แคล้วที่แฟนคลับจะเชียร์ให้คู่นี้เป็นแฟนกันจริงๆนอกจอ เพราะเคมีของพวกเขาทั้งคู่นั้นน่ารักสุดๆ แต่แม้ว่าทั้งคู่จะบอกว่าเป็นเพื่อนสนิทกันเท่านั้นในตอนนี้ แต่แฟนๆอย่างเราก็มีสิทธิ์ลุ้นในความสัมพันธ์ของพวกเขาทั้งคู่ และในบทความวันนี้ก็มีเรื่องราวน่ารักๆของทั้งเจ้านาย และจูเน่มาฝากกันค่ะ

การเข้าวงการบันเทิงของเจ้านาย

เราจะรู้จักหนุ่มเจ้านาย ตั้งแต่ที่เขาเป็นเด็กๆ เนื่องจากทั้งคุณพ่อเจ และคุณแม่ปิ่น ต่างก็เป็นศิลปินในวงการบันเทิงที่มีชื่อเสียง ดังนั้นเจ้านายจึงซึมซับความเป็นศิลปินมาจากทั้งคุณพ่อคุณแม่ และแน่นอนว่าที่เขาได้รับมาเต็มๆนั่นก็คือหน้าตาที่หล่อมากๆเสียด้วย เขาเข้าวงการบันเทิงมาจากการเป็นนักร้อง ออกซิลเกิ้ลในนามของค่าย เจมีดี ซึ่งเป็นค่ายของคุณพ่อ และได้ชิมลางละครเป็นเรื่องแรกกับจูเน่ ซึ่งเขาก็แสดงออกมาได้ดีมากๆเลยทีเดียว

สาวจูเน่อดีตสมาชิกรุ่นสองของ bnk48

นับว่าเธอเป็นสาวน้อยมากความสามารถอีกคนหนึ่ง ซึ่งเธอเข้าวงการบันเทิงมาด้วยการเป็นหนึ่งในสมาชิกรุ่นสองของวงเกิร์ลกรุ๊ปชื่อดัง BNK48 ซึ่งแม้ว่าจะมีสมาชิกที่มากมายในวง แต่เธอก็เป็นหนึ่งในสมาชิกที่โดดเด่น ไม่ว่าจะเป็นทั้งด้านการเต้น การร้อง และหน้าตาที่น่ารักจิ้มลิ้ม จนกระทั่งเธอได้ประกาศลาออกจากวง เพื่ออยากจะชิมลางงานด้านอื่นๆในวงการบันเทิง และละครที่แสดงกับเจ้านายนั้น ก็เป็นเรื่องแรกหลังจากที่เธอได้ออกมาเป็นศิลปินอิสระเต็มตัว