การประกาศตั้งครรภ์อย่างเป็นทางการของคู่รักสุดน่ารัก มิว-เซนต์

ในที่สุด คู่รักสุดหวานอย่างมิว-นิษฐา จิรยั่งยืนและเซนต์-ธราภุช คูหาเปรมกิจ ที่ได้เข้าพิธีแต่งงานไปประมาณปีกว่าๆ ก็ได้ประกาศการตั้งครรภ์อย่างเป็นทางการแล้ว หลังจากที่สาวมิวได้ให้สัมภาษณ์ว่าจะเธอตั้งใจที่จะมีน้องในปีนี้ไปเมื่อไม่นานมานี้ และเธอก็ได้แชร์ประสบการณ์สุดตื่นเต้นผ่านทางคลิปวิดีโอในช่องยูทูปของเธอในตอนใหม่ และในบทความวันนี้ พวกเราก็ขอรวบรวม 6 ช่วงเวลาของสาวมิว ตั้งแต่ที่เธอเริ่มให้สัมภาษณ์การวางแผนที่จะมีน้อง มาจนถึงปัจจุบันมาให้ทุกท่านได้อ่านกันค่ะ

สัมภาษณ์การวางแผนมีน้อง

ในงานเปิดตัวผลิตภัณฑ์เสริมอาหาร Build Me ที่เธอได้เป็นพรีเซ็นเตอร์คู่กับสาวแต้ว นางเอกสาวหน้าหวานเพื่อนซี้ของเธอ สาวมิวได้แง้มให้พวกเราได้ฟังว่า เธอเริ่มที่จะวางแผนการมีน้องในปีนี้ โดยที่ได้ปรึกษาผู้จัดละคร และเตรียมที่จะเคลียร์คิวของเธอทั้งปี เพื่อการเตรียมตัวในครั้งนี้

เปิดตัว Happy Mew ซีซัน 2

อีกไม่นาน เธอก็ได้ปล่อยทีเซอร์คลิปวิดีโอตอนใหม่ ที่โดยที่ในช่วงต้นๆของวิดีโอ ได้มีเรื่องให้เราได้ตื่นเต้น เพราะว่าเธอได้นำเอาที่ตรวจครรภ์มาให้สามีของเธอได้ดู และพบว่าผลเป็นบวก ซึ่งมีโอกาสสูงที่จะตั้งครรภ์ ทั้งๆที่เธอเพิ่งประกาศวางแผนการตั้งครรภ์ไปไม่นาน