ภาพต้นคริสตมาสจาก 6 ครอบครัวคนดัง

และแล้วก็มาถึงช่วงเวลาที่ใครหลายๆคนรอมาทั้งปี เพราะเป็นเทศกาลแห่งการเฉลิมฉลอง และโดยเฉพาะอย่างยิ่ง ปีนี้ก็เป็นปีแรก ที่เราสามารถออกไปเฉลิมฉลองได้อย่างเต็มที่ และในฤดูช่วงของเทศกาลคริสมาสในปีนี้ อากาศก็เหมือนจะเป็นใจ เพราะอากาศค่อนข้างที่จะเย็น ทำให้เหมาะกับการเฉลิมฉลองเทศกาลนี้เป็นอย่างยิ่ง และก็เหมือนเป็นธรรมเนียมที่คนนิยมกันมากขึ้น คือการตั้งต้นคริสมาสไว้ในบ้าน เพื่อเอาไว้วางของขวัญ และแกะของขวัญกันอย่างสนุกสนาน และในวันนี้ พวกเรามีภาพของต้นคริสมาสสวยๆ จากครอบครัวคนดังต่างๆมาฝากกันค่ะ

กุ๊บกิ๊บ–สุมณทิพย์ และบี้ ธรรศภาคย์ ซู

ไม่ว่าจะเป็นเทศกาลไหนๆ ครอบครัวนี้ก็มักจะมีภาพสุดอบอุ่นมาให้พวกเราได้ชม สำหรับครอบครัวสุดน่ารักของบี้ และกุ๊บกิ๊บ ที่น้องเป่าเปา และเป่าเป้ย์เริ่มโต และอยู่ในวัยกำลังน่ารัก และในเทศกาลคริสมาสนี้ พวกเขาก็ไม่พลาดที่จะฉลองกันในบ้านอย่างอบอุ่น

ดิว–อริสรา ทองบริสุทธิ์

คุณแม่คนสวย ดิว อริสรา ที่เธอนั้นไม่เคยพลาดที่จะสนุกกับการแต่งตัวในทุกๆเทศกาล และในเทศกาลคริสมาสปีนี้ เธอก็ไม่ได้ทำให้พวกเรานั้นผิดหวังเลย เพราะเธอนั้นมาในลุคของนางฟ้าเอลฟ์ ที่เป็นผลงานแต่งหน้าของช่างแต่งหน้า และช่างทำผมชั้นนำของเมืองไทย ได้แก่ป้อม วินิจ และอาจารย์เอก Katemossholday