8 เรื่องที่น่าสนใจของผู้หญิงท่ีชื่อว่า แอฟ-ทักษอร

หากเราได้พูดถึงผู้หญิงในวงการบันเทิง ที่มีความสวยหวานเหมือนนางในวรรณคดี แต่เต็มไปด้วยความเด็ดเดี่ยว และเข้มแข็ง พวกเราต้องคิดถึงคนๆเดียวกัน ก็คือนางเอกสาวแอฟ-ทักษอร ภักดิ์สุขเจริญ ที่เพียบพร้อมไปด้วยกิริยามารยาทที่งดงาม เรียกได้ว่าเธอคนนี้ เป็นผู้หญิงที่เพอร์เฟคสุดๆ และไม่นานมานี้ เธอก็ได้ฝากผลงานละครที่เป็นที่พูดถึงกันทั่วบ้านทั่วเมืองอย่างละครเรื่อง ขอเกิดใหม่ใกล้ๆเธอ ที่เธอได้ประกบคู่กับพระเอกรุ่นน้องมากฝีมืออย่าง ต่อ-ธนภพ ซึ่งก็ทำให้แฟนๆละครของเธอได้หายคิดถึงเธอไปบ้าง และในวันนี้เราจะมาเสนอ 8 เรื่องที่น่าสนใจเกี่ยวกับนางเอกสาวคนนี้ เพื่อที่จะทำให้คุณได้รู้จักเธอมากขึ้นไปอีก

สาวแอฟเติบโตในประเทศฝรั่งเศส

ใครจะรู้ว่า สาวแอฟ ทักษอรนั้น เติบโตในประเทศฝรั่งเศส ซึ่งคุณแม่ของเธอทำงานที่สถานทูตไทยประจำกรุงปารีส ทำให้เธอได้ใช้ชีวิตวัยเด็กของเธอที่นั่น และเมื่อย้ายกลับมาประเทศไทย เธอแทบจะพูดภาษาไทยไม่ได้เลย เพราะใช้ภาษาฝรั่งเศสตลอดเวลาในวัยเด็ก แต่เนื่องจากเธอไม่ค่อยได้ใช้ภาษาฝรั่งเศสแล้ว ปัจจุบันเธอจึงอาจจะลืมๆไปบ้าง

เธอมีน้องสาวหนึ่งคน

เธอมีน้องสาวที่สวย และหน้าตาดีไม่แพ้เธอเลยหนึ่งคน ชื่อว่า แอ๋ม อมรวรรณ ซึ่งน้องสาวของเธอไม่ได้เข้าวงการบันเทิงเหมือนสาวแอฟ แต่เราก็จะเห็นเธอบ้างในอินสตาแกรมของสาวแอฟบ่อยๆ ซึ่งปัจจุบัน แอ๋มนั้นได้ใช้ชีวิตกับครอบครัวของเธอที่ประเทศสหรัฐอเมริกา และก็ได้กลับมาเยี่ยมเมืองไทยอยู่บ่อยครั้ง

ครอบครัวใหญ่ที่สุดแสนอบอุ่นของสาวแอฟ

แม้ว่าพ่อและแม่ของเธอจะแยกทางกันเมื่อเธอยังเป็นเด็ก แต่ทั้งแอฟ และแอ๋มก็ผ่านมาได้อย่างดีทั้งคู่ และดูเหมือนกับว่าทั้งสองจะยิ่งดูมีความสุขมาก เพราะพ่อกับแม่ของเธอนั้นก็ได้พบกับความรักครั้งใหม่ และทุกคนก็เข้ากันได้เป็นอย่างดี ทำให้เราได้เห็นภาพสุดแสนประทับใจของครอบครัวนี้ให้เราได้เห็นอยู่บ่อยๆ