6 ความจริงเกี่ยวกับกระแต อาร์สยาม

หากพูดถึงวงการเพลงลูกทุ่งแล้ว เธอเป็นหนึ่งในนักร้องลูกทุ่งที่เปรียบเสมือนดาวค้างฟ้าเลยก็ว่าได้ เพราะเธอนั้นได้เติบโตมา   พร้อม ๆ กับค่ายเพลง อาร์สยาม ซึ่งเป็นบริษัทลูกของบริษัทอาร์เอส ผู้นำทางด้านค่ายเพลงแห่งประเทศไทย ซึ่งแต่ก่อนเพลงลูกทุ่ง เหมือนเป็นเพลงที่จำกัดอยู่ในเฉพาะกลุ่ม และเราก็คงจะนึกถึงนักร้อง พร้อมทั้งหางเครื่องชุดใหญ่ แต่เธอนั้นเป็นตัวแทนของนักร้องลูกทุ่งยุคใหม่ที่ผสมผสานระหว่างเพลงป็อป และเสียงร้องที่เป็นเอกลักษณ์ของเพลงลูกทุ่งได้เป็นอย่างดี รวมไปถึงท่าเต้นที่ทันสมัย      ขึ้นเป็นอย่างมาก และเรากำลังพูดถึงกระแต อาร์สยาม และในบทความวันนี้เราได้รวบรวมเรื่องราวที่เกี่ยวกับเธอมาฝากกันค่ะ

1. ชีวิตก่อนเข้าวงการของกระแต–อาร์สยาม

แต่เดิมเธอเป็นคนจังหวัดลำปาง และครอบครัวของเธอนั้นก็มีพี่น้องทั้งหมด 4 คน โดยที่เธอเป็นบุตรคนที่ 2 และหนึ่งในพี่น้องของเธอนั้น ได้แก่ กระต่าย น้องสาวของเธอซึ่งก็ได้เข้าวงการเป็นนักร้องลูกทุ่งเช่นกัน ก่อนที่เธอจะเข้าวงการบันเทิง เธอนั้นเป็นถึงนักมวยที่เป็นแชมป์ของประเทศไทยอีกด้วย นับว่าเธอคนนี้ จิ๋วแต่แจ๋วตั้งแต่เล็ก ๆ เลยทีเดียว

2. ผลงานแรกในวงการบันเทิง

สาวกระแตได้เข้าเป็นนักร้องในสังกัดของบริษัทอาร์สยามตั้งแต่ต้น และได้ร่วมกับเพื่อน ๆ เพื่อออกอัลบั้มที่ชื่อว่า ลูกทุ่งโฟร์ทีน โดย     ชื่อแรกที่เธอใช้ในวงการบันเทิงคือ กระแต โฟร์ทีน โดยที่มีผลงานสร้างชื่อเป็นเพลงที่ติดหูทั่วบ้านทั่วเมืองคือเพลง หนูไม่ได้ตั้งใจดำ