6 เรื่องราวความรักระหว่างคู่ขวัญแห่งชาติณเดชน์-ญาญ่า

นับว่าเป็นข่าวที่ทำให้คนไทยส่วนใหญ่ต้องตื่นเต้น และยิ้มแก้มปริไปตาม ๆ กัน เมื่อคู่ขวัญแห่งชาติ ณเดชน์ และญาญ่า ได้ออกมายอมรับอย่างเป็นทางการแล้วว่าพวกเขาทั้งคู่ได้ทำการคบหาดูใจกันสักพักหนึ่งแล้ว หลังจากที่ปฏิเสธกันมาเป็นเวลานาน และดูเหมือนว่า หลังจากที่พวกเขาทั้งคู่ได้ปลดล็อค และประกาศอย่างเป็นทางการเกี่ยวกับความสัมพันธ์ในครั้งนี้ พวกเขาก็ดูมีความสุข และได้มีโมเม้นต์ที่ทำให้พวกเราได้อมยิ้มกันบ่อย ๆ และในบทความวันนี้ พวกเรามีเรื่องราวน่ารัก ๆ ของพวกเขามาฝากกันค่ะ

1. ชีวิตในวัยเด็กของพวกเขาทั้งคู่

พวกเขาทั้งคู่เป็นเด็กที่น่ารักมาก ๆ โดยที่สาวญาญ่านั้นเป็นเด็กที่ตั้งใจเรียน และเรียนเก่ง ตอนเด็ก ๆ เธอฝันไว้ว่าเธออยากเป็นคุณหมอ และเมื่อโตขึ้นเธอก็อยากเป็นนักโบราณคดี แต่เมื่อเข้าวงการบันเทิงแล้ว เธอจึงต้องละทิ้งความฝันนั้นไป และสำหรับหนุ่มณเดชน์นั้น เขาชอบประดิษฐ์มาก ๆ ชอบออกแบบ และประกอบของเล่นมาก ๆ นับว่าเป็นเด็กที่มีความคิดสร้างสรรค์ตั้งแต่เด็ก ๆ

2. การเข้าวงการของพวกเขาทั้งคู่

ญาญ่านั้นได้รับการติดต่อจากโมเดลลิ่ง และได้เข้าสู่โครงการค้นหานางแบบหน้าใหม่ในปี พ.ศ. 2551 หลังจากนั้นเธอก็มีผลงานละครเรื่องแรกกับทางช่องสาม เป็นละครที่มีชื่อว่า กุหลาบไร้หนาม ซึ่งเธอได้แสดงร่วมกับพลอย-เฌอมาลย์ ซึ่งในตอนนั้นเธอก็ยังพูด และอ่านภาษาไทยไม่ค่อยคล่อง แต่เธอได้บอกว่า รุ่นพี่ในวงการนั้นต่างช่วยเธอเป็นอย่างมาก ส่วนหนุ่มณเดชน์นั้นได้เข้าวงการจากการชักชวนของผู้จัดการดารามือหนึ่งของเมืองไทย คุณเอ-ศุภชัย และมีละครเรื่องแรกกับทางช่อง 3 เช่นกัน