8 สิ่งที่ต้องรู้เกี่ยวกับเวทีมิสแกรนด์ อินเตอร์เนชันแนล

ผ่านพ้นกันไปแล้วสำหรับการประกวดค้นหาสาวงามที่จะได้รับมงกุฏสีทองจากเวทีมิสแกรนด์ อินเตอร์เนชันแนลที่เป็นหนึ่ง ในความภูมิใจของคนไทย ซึ่งเจ้าของเวที และเจ้าของลิขสิทธิ์นั้นเป็นคนไทยแท้ และเวทีการประกวดแห่งนี้ ก็ได้เป็นเวทีระดับโลกที่มีฐานแฟนคลับ  และผู้ที่ติดตามอยู่ทั่วโลกไม่แพ้เวทีการประกวดใหญ่ ๆ เลย และในวันนี้เราก็มีเรื่องราวที่เกี่ยวกับเวที การประกวดสาวงามอันทรงเกียรติเวทีนี้มาฝากกันค่ะ

1. เจ้าของลิขสิทธิ์มิสแกรนด์อินเตอร์เนชันแนล

เจ้าของลิขสิทธิ์ของมิสแกรนด์ อินเตอร์เนชันแนลนี้ก็ไม่ใช่ใครที่ไหน เป็นคุณณวัฒน์ อิสระไกรศีล ผู้ที่คร่ำหวอดอยู่ในวงการบันเทิง และการประกวดสาวงามมานับไม่ถ้วน ซึ่งเขานั้นใช้ประสบการณ์ของเขาทั้งหมดที่มีเพื่อที่จะทำเวทีนี้ขึ้นมา

2. การก่อตั้งเวทีการประกวดมิสแกรนด์อินเตอร์เนชันแนล

เวทีการประกวดมิสแกรนด์ อินเตอร์เนชันแนลนี้ ถือว่าเป็นเวทีน้องใหม่ที่เพิ่งก่อตั้งเมื่อปี พ.ศ. 2556 ที่ผ่านมา โดยที่มีอายุ ของแบรนด์ยังไม่ถึง 10 ปี แต่ก็สามารถสร้างผลงานให้เป็นที่ยอมรับของคนทั่วโลกได้อย่างในเวลาที่รวดเร็ว

3. เป้าหมายของมิสแกรนด์อินเตอร์เนชันแนล

เป้าหมายของการจัดการประกวดมิสแกรนด์นั้น เป็นการรณรงค์เพื่อหยุดสงคราม และความขัดแย้ง โดยที่เราจะเห็นได้ชัดว่าสาวงามที่เข้าประกวดนั้นมีการเตรียมตัว และมีการสื่อถึงการเรียกร้องสันติภาพให้กับโลกอย่างชัดเจน