6 เรื่องจริงที่เกี่ยวกับ ออง ซาน ซูจี

นับว่าในปัจจุบันนี้ ผู้คนในโลกก็ล้วนแต่ให้ความสนใจกับการทำรัฐประหารของนายพลมิน อ่อง หล่าย หัวหน้าคณะรัฐประหารของประเทศพม่าเพื่อนบ้านของเรา และมีการจับกุมตัวออง ซาน ซู จี นักการเมืองหญิง หัวหน้าพรรคสันนิบาตแห่งชาติเพื่อประชาธิปไตย หรือที่เราเรียกสั้น ๆ ว่า พรรค NLD  ที่เพิ่งชนะการเลือกตั้งไปอย่างถล่มทลายก่อนที่จะถูกรัฐประหารขึ้น ซึ่งประชาชนในทุก ๆ สาขาอาชีพของพม่ารวมถึงต่างชาติ ก็เริ่มที่จะกดดันคณะรัฐประหารให้ยอมอ่อนข้อกับประชาธิปไตย และในวันนี้เรามี 6 เรื่องจริงเกี่ยวกับ ออง ซาน ซูจี มาให้ทุกท่านได้ทำความรู้จักกับเธอกันค่ะ

1. เธอเป็นเลือดเนื้อเชื้อไขของผู้ที่ได้ชื่อว่าเป็นบิดาแห่งประเทศพม่า

พ่อของเธอคือ นายพลออง ซาน ผู้ที่ถือว่าเป็นวีรบุรุษแห่งเสรีภาพของประเทศพม่า เพราะเขาคือผู้นำคนที่ 5 ของพม่าในขณะที่พม่าอยู่ภายใต้การปกครองของอังกฤษ ซึ่งเขาได้รับการสนับสนุนจากญี่ปุ่นในการปลดปล่อยพม่าจากการปกครองของอังกฤษ และได้ขึ้นเป็นนายกรัฐมนตรีของประเทศ แต่ในขณะที่้เขากำลังที่จะปลดปล่อยพม่าออกจากญี่ปุ่นนั้น เขาก็ถูกลอบสังหาร ในขณะที่เขามีอายุได้เพียง 32 ปีเท่านั้น และยังไม่ทันได้เห็นประเทศพม่าได้เป็นเอกราชอย่างแท้จริง

2. กำเนิดอองซานซูจี

เธอได้ถือกำเนิดขึ้นที่เมืองย่างกุ้ง ประเทศพม่า แต่ในภายหลังที่บิดาของเธอถูกลอบสังหาร ในขณะที่เธอมีอายุได้เพียง 2 ปีเท่านั้น มารดาของเธอก็ได้พาเธอลี้ภัยไปยังประเทศอินเดีย และเธอได้รับการศึกษาและเติบโตที่นั้่น และได้สำเร็จการศึกษา   ในระดับปริญญาตรีจากสาขาการเมือง และเศรษฐศาสตร์ จากมหาวิทยาลัยออกซ์ฟอร์ด ซึ่งเป็นมหาวิทยาลัยอันดับต้น ๆ   ของโลก จึงไม่แปลกใจเลยที่เธอมีสำเนียงการพูดภาษาอังกฤษที่ไพเราะ และเฉียบคมทุกครั้งเมื่อเธอให้สัมภาษณ์แก่สื่อมวลชนนานาชาติ