7 เรื่องราวที่น่าสนใจของมาดามแป้ง

เธอคนนี้เป็นคนที่ไม่มีใครที่จะไม่รู้จัก นอกจากที่เธอจะมาพร้อมกับรูปร่างที่สวยสง่าแล้ว เธอยังเก่ง และรวยมากอีกด้วย ชื่อของเธอนั้น ไม่เคยหายไปจากกระแสเลย เพราะด้วยความที่เธอเป็นผู้หญิงเก่ง ทำให้เธอนั้นได้ถูกพูดถึงอยู่เสมอ และคนนั้นก็ไม่ใช่ใครที่ไหน เรากำลังพูดถึงคุณแป้ง นวลพรรณ ล่ำซำ และในวันนี้ พวกเรามีเรื่องราวของเธอมาฝากกันค่ะ

จุดเริ่มต้น

จากครอบครัวที่ร่ำรวยที่สุดอันดับต้นๆ ของประเทศไทย นวลพรรณ ล่ำซำ มีความโดดเด่นและเป็นที่รู้จักในชื่อของ มาดามแป้ง ล่ำซำ เป็นทายาทรุ่นที่ 5 ของ ตระกูลล่ำซำ มีเชื้อสายไทย-จีน ซึ่งเป็นผู้ก่อตั้งธนาคารกสิกร ที่มีทรัพย์สินเกือบ 100,000 ล้านเหรียญสหรัฐ อีกทั้งยังเป็นกรรมการผู้จัดการบริษัท เมืองไทยประกันภัย จำกัด(มหาชน) และยังเป็นบุคคลสำคัญของวงการฟุตบอลทีมชาติไทยอีกด้วย

เจ้าแม่แฟชั่น

ก่อนเป็นที่รู้จักในวงกว้าง มาดามแป้งเริ่มต้นอาชีพการงานในฐานะเจ้าของ Saint Honorès ที่เป็นตัวแทนจำหน่ายสินค้าแบรนด์เนม Hermes ในประเทศไทย ซึ่งมาจากการที่เธอเป็นลูกค้าและเป็นแฟนตัวยงของแบรนด์ ส่วนนึงเธอกล่าวว่า “เหล่านี้เป็นมากกว่าสิ่งของแฟชั่น ยกตัวอย่างเช่น Birkin ซึ่งใช้เวลาในการผลิตไม่น้อยกว่า 16 ชั่วโมง มันเป็นงานศิลปะที่แท้จริง”

แวววาวเปล่งประกาย

นอกเหนือจากงาน มาดามแป้ง ยังชื่นชอบในเครื่องเพชรอีกด้วย ในการออกงานแต่ละครั้งเหมือนเธอรู้ว่าควรจะเลือกอะไร และจะมาพร้อมกับเครื่องประดับที่คัดสรร มาแล้วอย่างลงตัวที่ช่วยเสริมความงามและเข้ากับแต่ละงานเป็นอย่างยิ่ง