6 เรื่องราวความรักของคู่จิ้นแห่งชาติ ก็อต-ริชชี่

จากความสัมพันธ์ที่เป็นเพื่อนร่วมงาน จนมีแฟนคลับทั่วประเทศที่จิ้นอยากให้ทั้งคู่เป็นแฟนจริงๆ ด้วยเคมีที่เข้ากันอย่างสุดๆ จนเกิดปรากฏการณ์แฮชแท็ก #ริชชี่ที่แปลว่าของก็อต ขึ้นในทวิตเตอร์ของประเทศไทยหลายต่อหลายครั้ง และทั้งสองก็มีโมเมนต์น่ารักๆ ที่ทำให้ดีต่อใจกับแฟนคลับมากๆ และในวันนี้ พวกเขาก็ได้เปิดตัวว่าคบกันอย่างเป็นทางการแล้ว ซึ่งสมใจแฟนคลับที่ต่างคอยเชียร์พวกเขาทั้งคู่ และในบทความวันนี้ พวกเราได้รวบรวมเรื่องราวความรักของพวกเขาทั้งคู่มาให้ทุกท่านได้อ่านกันค่ะ

ใครคือก๊อต–อิทธิพันธ์

ก๊อต-อิทธิพันธ์ เป็นดารา และนายแบบ โดยเขาได้ประเดิมงานในวงการบันเทิงด้วยละครแนวซีรีย์สายวายเรื่อง เดือนเกี้ยวเดือน และก็มีชื่อเสียง และยังมีแฟนคลับทั้งชาวไทยและชาวต่างชาติ จนเขาได้มาเป็นพระเอกในสังกัดของช่องสาม

ใครคือริชชี่–อรเณศ

สาวน้อยริชชี่ เธอได้เข้าวงการบันเทิงด้วยการชักนำของเอ-ศุภชัย และได้ประเดิมงานแรกในวงการบันเทิงคือบทแสดงนำในเรื่องคู่กรรม ซึ่งในตอนนั้นเธอได้แสดงคู่กับพระเอกเบอร์ต้นๆของเมืองไทยคือ ณเดชน์ คูกิมิยะ ซึ่งในตอนนั้น เธอต้องฝ่าฟันกระแสดราม่าเรื่องแอคติ้งของเธอเป็นอย่างมาก แต่เธอก็หมั่นฝึกฝนทักษะการแสดงอยู่เสมอ นอกจากที่เธอจะเป็นดาราแล้ว เธอคนนี้ยังเก่งเรื่องกีฬาอีกด้วย โดยเธอเคยเป็นนักกีฬาแบตมินตันทีมชาติไทย