คิมเบอร์ลีเที่ยวภูเก็ตคนเดียว หมาก ปริญอยู่บ้านโพสต์รูปสุดฮอตโชว์ซิกแพ็ค หวังเรียกหวานใจรีบกลับ

คู่รักดาราสุดฮอตที่แทบจะเรียกว่าคู่หวานสุดดังแห่งปีสำหรับคิมเบอร์ลี แอน เทียมศิริ และหมาก ปริญ สุภารัตน์  เซอร์ไพรส์หวานใจขอแต่งงานที่ประเทศสวิตเซอร์แลนด์ ก็ฟิตหุ่นเตรียมเข้าพิธีวิวาห์ในปีหน้า วันนี้เผือกร้อนมาอีกละหลังแฟนหนุ่ม หมาก ปริญ อยู่บ้านคนเดียว เพราะว่าแฟนสาวคิมเบอร์ลี ไปเที่ยวภูเก็ตกับเพื่อน ๆ  ทิ้งว่าที่เจ้าบ่าวให้อยู่บ้าน งานนี้เจ้าตัวนึกครึ้มเลยถ่ายรูประหว่างออกกำลังกายโชว์ซิกแพ็คสุดแซ่บอวดชาวเน็ต แต่จริง ๆ เนี่ย เขาคงต้องการให้นางเอกสาวของเราเห็นเพื่อจะได้รีบกลับบ้านมากกว่านะ

งานนี้หนุ่มหมากร้ายไม่เบาโพสต์ภาพช็อตเด็ด ออกกำลังกายอวดซิกแพ็คอยู่ที่บ้าน ทำเอาแฟน ๆ เลือดกำเดาไหล หลังคิมเบอร์ลีโพสต์รูปภาพสุดเซ็กซี่ที่ทะเลด้วยชุดบิกินี สวมทับด้วยซีทรูแบบไม่มีใครยอมใคร

แม้ว่าหนุ่มหมากจะอยู่บ้าน แต่รูปก็แซ่บเกินต้าน จนถูกแซวหรือจะเป็นแผนเรียกเบบี๋กลับบ้านหรือเปล่านะ ถึงได้ออกมาโพสต์ภาพสุดโซฮอตแบบนี้ ซึ่งหลายคนต่างแซวฝ่ายชายว่า โฮไม้เรียวในมือคิมมี่สั่นแล้ว, มิน่า วันนี้ร้อนมั่กกกกก, พี่หมากแซ่บแข่งคุณว่าที่หรอคะ, โชว์หุ่นแซ่บ ฮอตเหมือนอากาศเลยค่า, ไม่ได้ไปทะเลก็แซ่บได้

เรียกได้ว่าหวานไม่เบาเลยนะคะ คุณผู้ชม สำหรับคู่นี้ไม่มีใครยอมใครจริง ๆ ตั้งแต่ผลงานละครเรื่องแรกที่ทั้งคู่ได้แสดงร่วมกันคือ “4 หัวใจแห่งขุนเขา” ต้องบอกเลยว่าในปี 2010 ไม่มีใครไม่รู้จักแน่ ๆ ทั้งคู่เนี่ยถูกจับตา จับเป็นคู่จิ้นกันมานานมากนับสิบปี สุดท้ายเร็ว ๆ นี้ก็จะได้เข้าพิธีวิวาห์ที่ว่าที่เจ้าบ่าวเนี่ย เขาเตรียมห้องหอไว้มูลค่า 50 ล้านบาท คุณพระ!!!

ยังไงพวกเราก็ขอแสดงความดีใจกับคิมเบอร์ลี แอน เทียมศิริ และหมาก ปริญ สุภารัตน์ ด้วยนะคะ พวกเราก็รอชมรูปวันงานแต่งว่าจะอลังการขนาดไหนนะคะ คุณผู้ชมมม