10 เรื่องราวเกี่ยวกับอแมนด้า ออบดัม

เสร็จสิ้นไปแล้วสำหรับการประกวดนางงามจักรวาลประจำปี 2020 ที่ได้จัดขึ้น ณ รัฐฟลอริด้า ประเทศสหรัฐอเมริกา แม้ว่าตัวแทนสาวไทยจะไม่ได้รับรางวัลกลับมา แต่เชื่อได้ว่าทั้งโลกได้รู้จักชื่อของอแมนด้า ออบดัม อย่างแน่นอน เพราะเธอได้ทำผลงานขณะที่ประกวดไว้ได้อย่างดีเยี่ยม ไม่ว่าจะเป็นด้านการพัฒนาตัวเองอยู่เสมอ จนไปถึงทักษะการเดิน และทุกท่วงท่า  ของเธอนั้นได้ฝากความประทับใจไว้อย่างยิ่ง และในวันนี้พวกเราได้มี 10 เรื่องราวเกี่ยวกับอแมนด้า ออบดัม มาฝากทุกท่านกันค่ะ

1. ประวัติส่วนตัวของเธอ

เธอเกิดเมื่อวันที่ 26 มิถุนายน 2536 ที่จังหวัดภูเก็ต โดยที่สาวอแมนด้านั้นมีชื่อเล่นว่า ด้า และคุณพ่อของเธอเป็นชาวแคนาดาเชื้อสายดัตช์ และคุณแม่ของเธอเป็นชาวไทย เชื้อสายจีน

2. เธอเป็นเด็กเรียนดี

เธอเข้ารับการศึกษาในวัยเด็กที่โรงเรียนสตรีภูเก็ต และได้เข้าศึกษาต่อที่โรงเรียนนานาชาติบริติชภูเก็ต และได้สำเร็จการศึกษาระดับปริญญาตรี ด้านการจัดการและการบริหารธุรกิจจาก Toronto University ณ ประเทศแคนาดา และเธอก็ได้  คว้ารางวัลเกียรตินิยมอันดับหนึ่งมาครองอีกด้วย

3. เส้นทางการเป็นนางงามของเธอ

เธอเป็นผู้ที่มีประสบการณ์ด้านการประกวดนางงามมาพอสมควร โดยที่เธอได้เริ่มจากการประกวดมิสไทยแลนด์เวิร์ลในปี 2015 และได้เข้ารอบ 10 คนสุดท้าย ต่อมาเธอก็ได้ชนะการประกวดมิสแกรนด์ภูเก็ตในปี 2016 แล้วก็ได้เป็นตัวแทนจังหวัด เข้าสู่การประกวดมิสแกรนด์ไทยแลนด์ในปีเดียวกัน และได้เข้ารอบ 10 คนสุดท้าย ตลอดจนได้รางวัลมิสไรซ์ซิงสตาร์

4. เธอได้มงกุฎนางงามมาก่อน

หลังจากที่เธอได้เข้าประกวดมิสแกรนด์ไทยแลนด์ในปี 2016 และถือได้ว่าเธอเป็นมิสแกรนด์ภูเก็ตคนแรกของประเทศไทย เธอก็ได้เป็นตัวแทนประเทศไทยเข้าประกวดในรายการ Miss Tourism Metropolitan International ที่ประเทศกัมพูชา และเธอก็ได้รับรางวัลชนะเลิศในการประกวดครั้งนั้น