รู้จักกับ Precious Lee นางแบบสาวที่สร้างปรากฏการณ์ใหม่แห่งเวทีแคตวอล์ก ระดับโลก

หากพูดถึงแวดวงแฟชั่นแล้ว คงไม่มีความสวยแบบใดแบบหนึ่งที่ได้ขึ้นชื่อว่าเป็นความสวยตลอดไป เพราะคำว่าแฟชั่นนั้นคือความสวยงามที่เกิดขึ้นจากความหลากหลาย และในประวัติศาสตร์ของแวดวงแฟชั่นของโลก ก็ได้นิยามความสวยของผู้หญิงที่แตกต่างกันออกไปในแต่ละยุคสมัย และในปัจจุบันก็มีการเปิดใจ และยอมรับกับความสวยของผู้หญิง นอกเหนือจากการมีหุ่นที่เพรียวบาง    หรือเฉพาะเจาะจงเฉพาะคนผิวสีขาวเพียงเท่านั้น เราจึงได้เห็นนางแบบที่มีรูปร่างในแบบอื่นๆ และหลากหลายชาติพันธุ์ที่มากขึ้น และในวันนี้ พวกเรามีเรื่องราวของนางแบบสาว Precious Lee นางแบบสาวชาวอเมริกัน ที่ได้สร้างปรากฏการณ์หน้าใหม่ของโลกแฟชั่นของเรามาให้คุณได้รู้จักกันค่ะ

1. เธอเป็นใครมาจากไหน

เธอเป็นสาวอเมริกันที่เกิด และเติบโตที่เมืองแอตแลนตา รัฐจอร์เจีย สหรัฐอเมริกา ปัจจุบันเธอนั้นอายุ 28 ปี โดยเส้นทางการเข้าสู่วงการบันเทิงนั้น เธอเริ่มเป็นที่รู้จักเมื่อปี 2015 เมื่อภาพของเธอนั้นได้ถูกเอาขึ้นบิลบอร์ด ซึ่งถือว่าเป็นจุดเริ่มต้นของการเปลี่ยนแปลงด้านแฟชั่นของโลกในปีนั้น

2. ลักษณะเด่นของเธอ

เธอนั้นเป็นชาวผิวสีที่ออกแนวจะเป็นนางแบบแบบพลัสไซต์ ซึ่งเธอนั้นมีใบหน้าที่สวยงามเป็นอย่างมาก รวมถึงหุ่นที่อวบอั๋นของเธอนั้น หากเมื่อเป็นสมัยก่อนเธออาจจะมีอุปสรรคในการทำงานบนถนนสายแฟชั่นนี้ แต่ด้วยความมั่นใจ และรูปร่างหน้าตาของเธอ ทำให้เรานึกถึงสาวในยุค 1930 ที่ในยุคนั้นจะตีนิยามความสวยของผู้หญิงด้วยหุ่นที่อวบอั๋น และส่วนโค้งของสรีระนั้น แสดงให้เห็นถึงความอุดมสมบูรณ์