6 เรื่องราวความรักของคู่รักสุดหวาน เบสท์-ตงตง

อีกคู่รักคู่ใหม่ ที่เพิ่งเปิดตัวว่ากำลังศึกษาดูใจกันไม่นานมานี้ และไม่ว่าทั้งคู่จะลงคลิปวิดีโอด้วยกันครั้งไหน ก็มักจะมีคนกดไลค์ และมียอดผู้เข้าชมถล่มทลายแทบทุกครั้ง และเป็นคู่ไหนไม่ได้ นอกจากคู่ของสาวเบสท์ คำสิงห์ และตงตง กฤษกร ที่เมื่อเวลาทั้งคู่อยู่ด้วยกันแล้วเคมีของทั้งสองเข้ากันเป็นอย่างมาก และทั้งคู่ก็ถือว่าเป็นคู่ของคนคลั่งรักพอสมควร และในบทความวันนี้   ก็มี 6 เรื่องราวความรักของคู่รักสุดหวาน เบสท์-ตงตง มาฝากทุกท่านกันค่ะ

1. ยูทูปเบอร์สาวชื่อดังเบสท์คำสิงห์

เธอเป็นสายเลือดของวีรบุรุษเหรียญทองโอลิมปิกเหรียญแรกในประวัติศาสตร์ไทย สมรักษ์ คำสิงห์ ซึ่งเชื่อได้ว่าแฟน ๆ ก็ได้  เห็นเธอมาตั้งแต่เล็กแต่น้อย ซึ่งใครจะรู้ว่าวันหนึ่ง เด็กผู้หญิงคนนั้นจะกลายมาเป็นเจ้าของช่องยูทูปชื่อดัง Kamsing Familyโดยเธอได้ถ่ายทอดเรื่องราวของครอบครัวของเธอ ซึ่งมีจำนวนผู้ติดตามเป็นจำนวนหลายล้านคน และเธอก็ยังเป็นคนที่กตัญญูมาก ๆ อีกด้วย โดยที่เธอได้ซื้อบ้านซื้อรถให้พ่อแม่ได้ เมื่อเธอยังอายุเพียงแค่ 20 ปีต้น ๆ แค่นั้น

2. หนุ่มหน้าใสตงตงกฤษกร

แรกเริ่ม หนุ่มตงตงเริ่มเป็นที่รู้จักเมื่อเขาได้เป็นหนึ่งในผู้เข้าประกวดของรายการเดอะสตาร์ 12 ซึ่งตัวเขาเองก็ไม่ได้เป็นผู้ชนะแต่อย่างใด แต่ด้วยหน้าตา และความขาวที่โดดเด่นทำให้เขาเข้าวงการบันเทิง และมีผลงานละครตาม ๆ มา โดยผลงานละครที่ทำให้เขาเป็นที่รู้จักดีคือ บทบาท พระไวยฯ หรือพลายงามจากเรื่อง วันทองที่ออกอากาศทางช่องวัน ทำให้เขาโด่งดัง เป็นพลุแตก